**BUDAJENŐI KÖZÖS ÖNKORMÁNYZATI HIVATAL**

**REMETESZŐLŐSI KIRENDELTSÉGE**

**2090 Remeteszőlős, Vénusz utca 8-10.**

**KIVONAT**

Remeteszőlős Község Önkormányzat

képviselő-testületének 2015. december 1-jén megtartott

soron következő ülése jegyzőkönyvéből.

(Kihagyva a kihagyandók!)

**Remeteszőlős Község Önkormányzat képviselő-testületének**

**87/2015. (XII.1.) önkormányzati határozata**

**a 2016. évi költségvetési koncepcióról**

Remeteszőlős Község Önkormányzatának Képviselő-testülete úgy dönt, hogy a 2016. évre vonatkozó költségvetési koncepciót az előterjesztés szerinti formában elfogadja.

Remeteszőlős Község Önkormányzatának Képviselő-testülete a 2016. évi költségvetés tervező munkájához az alábbi irányelveket fogalmazza meg:

* Az Önkormányzat a működéséhez szükséges kötelező feladatok ellátását a már meglévő, és 2016-ra is érvényes szerződésekkel, megállapodásokkal végzi. A közutak és közterületek karbantartására vonatkozó feladatok ellátását az Önkormányzat elsősorban saját hatáskörben fogja végezni. Amennyiben külső erőforrás bevonása is szükségessé válik, akkor a legelőnyösebb ajánlatot adó vállalkozót fogja megbízni a végrehajtással.
* A helyi adók rendszere nem változik a 2016. évben.
* A bevételek növelésének érdekében a következő intézkedésekről dönt a Képviselő-testület:
* adóellenőrzések folyamatos végrehajtása,
* eddig nem adózó ingatlanok tulajdonosainak feltárása.
* A dologi kiadások teljes összegének fedezetét a saját bevételéből finanszírozza az Önkormányzat.
* A szociális juttatások megállapítása a továbbiakban is összhangban áll a felsőbb jogszabályokkal és az Önkormányzat rendeletével.
* A költségvetési kiadások között kell tervezni a kötelezettségvállalásokat, az Önkormányzat likviditásának folyamatos biztosítása mellett.
* A tartalékok között céltartalékot kell képezni az útberuházásokhoz szükséges költségekre.

Határidő: folyamatos

Felelős: polgármester és jegyző

Fenti határozatot a Testület 4 egyhangú igen szavazattal fogadta el.

k.m.f

Szathmáry Gergely dr. Kovács Dénes

 polgármester jegyző

A kivonat hiteléül:

Remeteszőlős, 2015. december 1.

 dr. Kovács Dénes jegyző